Sumatra Kulon

Sumatra Kulon (hurup Arab Gundul: سومترا کولون; basa Indonésia: Sumatera Barat; basa Minangkabo: سومترا بارت Sumatra Barat) entu atu propinsi di Indonésia nyang ada di Pulo Sumatra. Ni propinsi punya hopstad ada nama Padang. Propinsi Sumatra Kulon adanya di lingir panté Sumatra bagian tenga, tana datar tinggi Bukit Barisan di blètan, èn ada berapa pulo di lepas panténya, kaya' Kepuloan Mentawé. Deri lor mudik, ni propinsi nyang jembarnya 42.012,89 km² watesan ama empat propinsi, nya'entu Sumatra Lor, Rio, Jambi, èn Bangkahulu.

Sumatra Kulon entu daèrah asalnya ètnis Minangkabo, bagèn kata wilayah adat Minangkabo kendiri mah rada jembaran deripada wilayah bestir Propinsi Sumatra Kulon wayah gini. Tahon 2023, ni propinsi punya penduduk jumblahnya 5.640.629 orang nyang kebanyakannya agamanya Selam."Provinsi Sumatra Barat Dalam Angka 2023" (pdf). BPS Sumbar. h. 125-200. Dibuka per 29 Juli 2023. Sumatra Kulon kebentuk deri 12 kabupatèn èn 7 kota dengen pembelèkan wilayah bestir abisnya kecamatan di kabèhan kabupatèn (kecuali Kabupatèn Kepuloan Mentawé) nyang digero' nagari (negeri).

 Ruju'an 

Category:Propinsi di Indonésia
Category:Indonésia
Category:Sumatra
Category:Sumatra Lor
Category:Minangkabo